กฎกระทรวงกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลทางเกวียนและตำบลวังหว้าอำเภอแกลง จังหวัดระยองพ.ศ.๒๕๔๗[๑] อาศัยอำนาจตามความในมาตรา ๕ (๓)แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘ (๑๐)แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ ๑ในกฎกระทรวงนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้เพื่อประโยชน์ในการขายปลีกหรือขายส่งหรือทั้งขายปลีกและขายส่งซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑หมายความว่า พื้นที่บริเวณดังต่อไปนี้ทิศเหนือจดเส้นตั้งฉากกับศูนย์กลางหลวงแผ่นดินหมายเลข ๓๔๔ เป็นระยะ ๒๐๐ เมตรตรงจุดที่อยู่ห่างจากหลักเขตที่ ๔ ไปทางทิศเหนือ ตามทางหลวงแผ่นดินหมายเลข ๓๔๔เป็นระยะ ๒,๐๐๐ เมตร และเป็นเส้นขนานกับถนนหนองจระเข้ ระยะ ๒๐๐ เมตรไปทางทิศตะวันออกจนบรรจบแม่น้ำประแส ฝั่งตะวันตกทิศตะวันออก จดแม่น้ำประแส ฝั่งตะวันตกและฝั่งใต้และคลองขุด ฝั่งใต้ ไปทางทิศตะวันออกและทิศใต้และไปจนถึงจุดที่อยู่ห่างจากศูนย์กลางคลองส่งน้ำ ตามแนวเส้นขนานระยะ ๒๐๐ เมตรทิศใต้ จดเส้นขนานระยะ ๒๐๐ เมตรกับศูนย์กลางคลองส่งน้ำ ไปทางทิศใต้ ถึงจุดที่อยู่ห่างจากหลักเขตที่ ๘ เป็นระยะ๒๐๐ เมตร เป็นเส้นตรงไปทางทิศตะวันตกถึงหลักเขตที่ ๙และเป็นเส้นตรงไปทางทิศตะวันตก ถึงจุดที่ทางหลวงแผ่นดินหมายเลข ๓๑๖๔ ฟากตะวันออกตัดกับคลองวังหว้า ฝั่งใต้ เลียบคลองวังหว้า ฝั่งใต้จนถึงจุดที่ทางหลวงแผ่นดินหมายเลข ๓ (ถนนสุขุมวิท) ฟากใต้ ตัดกับคลองวังหว้าฝั่งใต้ทิศตะวันตกเป็นเส้นตรงไปทางทิศเหนือจนบรรจบจุดเริ่มต้นเว้นแต่พื้นที่บริเวณที่ ๒บริเวณที่ ๒หมายความว่า พื้นที่บริเวณดังต่อไปนี้๒.๑ ทิศเหนือจดเส้นตั้งฉากกับศูนย์กลางทางหลวงแผ่นดินหมายเลข ๓๔๔ ฟากตะวันออกตรงจุดที่อยู่ห่างจากถนนหนองกันเกรา บรรจบกับทางหลวงแผ่นดินหมายเลข ๓๔๔ไปทางทิศตะวันออกเฉียงใต้ ตามแนวทางหลวงแผ่นดินหมายเลข ๓๔๔ เป็นระยะ ๒๐๐ เมตรทิศตะวันออก จดเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข๓๔๔ แม่น้ำประแส ฝั่งตะวันตกและฝั่งใต้ เส้นขนานระยะ ๔๐๐ เมตรกับศูนย์กลางทางหลวงแผ่นดินหมายเลข ๓๔๔ และแม่น้ำประแส ฝั่งตะวันตกทิศใต้ จดทางหลวงแผ่นดินหมายเลข ๓ (ถนนสุขุมวิท)ฟากเหนือทิศตะวันตก จดทางหลวงแผ่นดินหมายเลข ๓๔๔ ฟากตะวันออก๒.๒ ทิศเหนือจดเส้นตั้งฉากกับศูนย์กลางถนนหนองกันเกรา ฟากตะวันตกตรงจุดที่อยู่ห่างจากถนนหนองกันเกรา บรรจบกับทางหลวงแผ่นดินหมายเลข ๓๔๔ไปทางทิศใต้ตามแนวถนนหนองกันเกรา เป็นระยะ ๒๐๐ เมตรทิศตะวันออก จดถนนหนองกันเกรา ฟากตะวันตกเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๓ (ถนนสุขุมวิท)เป็นเส้นขนานระยะ ๑๕๐ เมตร กับศูนย์กลางถนนมาบใหญ่ และทางหลวงแผ่นดินหมายเลข ๓(ถนนสุขุมวิท) ฟากตะวันตกทิศใต้ จดถนนเจริญสุข ฟากเหนือทิศตะวันตก จดเขตเทศบาลตำบลเมืองแกลง อำเภอแกลงจังหวัดระยอง เป็นเส้นขนานระยะ ๒๐๐ เมตร กับศูนย์กลางถนนหนองปรือและเส้นตรงที่ต่อตรงจากเส้นขนานระยะ ๒๐๐ เมตร กับศูนย์กลางถนนหนองปรือไปทางทิศตะวันออกเฉียงเหนือจนบรรจบกับจุดเริ่มต้น๒.๓ ทิศเหนือ จดเส้นขนานระยะ๒๐๐ เมตร กับศูนย์กลางทางหลวงแผ่นดินหมายเลข ๓ (ถนนสุขุมวิท) เป็นเส้นขนานระยะ ๒๐๐เมตร กับศูนย์กลางทางหลวงแผ่นดินหมายเลข ๓๔๓๐ เป็นเส้นขนานระยะ ๖๒๐ เมตรกับศูนย์กลางทางหลวงแผ่นดินหมายเลข ๓ (ถนนสุขุมวิท) ทางหลวงแผ่นดินหมายเลข ๓๔๓๐ฟากตะวันตก โรงเรียนวัดโพธิ์ทอง เป็นเส้นขนานระยะ ๒๐๐ เมตรกับศูนย์กลางทางหลวงแผ่นดินหมายเลข ๓๔๓๐ และเป็นเส้นขนานระยะ ๒๐๐ เมตรกับศูนย์กลางทางหลวงแผ่นดินหมายเลข ๓ (ถนนสุขุมวิท)ทิศตะวันออกจดเส้นตั้งฉากกับทางหลวงแผ่นดินหมายเลข ๓ (ถนนสุขุมวิท) ฟากเหนือตรงจุดที่อยู่ห่างจากทางหลวงแผ่นดินหมายเลข ๓๔๓๐ บรรจบกับทางหลวงแผ่นดินหมายเลข ๓(ถนนสุขุมวิท) ไปทางทิศตะวันออก ตามแนวทางหลวงแผ่นดินหมายเลข ๓ (ถนนสุขุมวิท)เป็นระยะ ๘๒๐ เมตร จดทางหลวงแผ่นดินหมายเลข ๓ (ถนนสุขุมวิท)ฟากเหนือและโรงพยาบาลแกลงทิศใต้ จดเส้นขนานระยะ ๒๐๐ เมตรกับศูนย์กลางทางหลวงแผ่นดินหมายเลข ๓ (ถนนสุขุมวิท) และเป็นเส้นขนานระยะ ๒๐๐ เมตรกับศูนย์กลางถนนโพธิ์ทองทิศตะวันตก จดแม่น้ำประแส ฝั่งเหนือฝั่งตะวันออกและฝั่งใต้ จนบรรจบจุดเริ่มต้น๒.๔ ทิศเหนือจดถนนสาธารณะไม่ปรากฏชื่อ ฟากใต้ทิศตะวันออก จดซอยศาลาตาผ่อง ฟากตะวันตกทิศใต้ จดวัดสารนารถธรรมารามทิศตะวันตก จดถนนหนองกันเกรา ฟากตะวันออก๒.๕ ทิศเหนือ จดถนนเทศบาล ๓ฟากใต้ ถนนเทศบาล ๒ ซอย ๘ ฟากใต้ ถนนเทศบาล ๑ ซอย ๘ ฟากใต้ ถนนพลงช้างเผือกฟากตะวันออก ถนนโพธิ์ทอง ฟากตะวันออก และแม่น้ำประแส ฝั่งใต้ทิศตะวันออก จดเส้นขนานระยะ ๒๐๐ เมตรกับศูนย์กลางถนนโพธิ์ทอง เป็นเส้นขนานระยะ ๒๐๐ เมตร กับศูนย์กลางถนนพลงช้างเผือกถนนแหลมท่าตะเคียน ฟากเหนือ และถนนพลงช้างเผือก ฟากตะวันตกทิศใต้ จดเส้นขนานระยะ ๑๕๐ เมตรกับศูนย์กลางถนนสุนทรภู่ ซอย ๗ ไปทางทิศตะวันตกจนบรรจบกับเส้นตรงที่ต่อตรงจากเส้นขนานระยะ ๑๕๐ เมตร กับศูนย์กลางถนนสุนทรภู่ ซอย๗ ไปทางทิศตะวันตก บรรจบกับเส้นขนานระยะ ๑๕๐ เมตร กับศูนย์กลางทางหลวงแผ่นดินหมายเลข๓๑๖๔ และเป็นเส้นขนานระยะ ๑๕๐ เมตร กับศูนย์กลางทางหลวงแผ่นดินหมายเลข ๓๑๖๔และเป็นเส้นขนานระยะ ๑๕๐ เมตร กับศูนย์กลางถนนสุนทรภู่ ซอย ๔ทิศตะวันตก จดทางหลวงแผ่นดินหมายเลข ๓(ถนนสุขุมวิท) ฟากตะวันออก เลียบทางหลวงแผ่นดินหมายเลข ๓ (สุขุมวิท) ฟากตะวันออกจนบรรจบจุดเริ่มต้นทั้งนี้ ไม่รวมถึงสถานที่ราชการ สถาบันการศึกษาและศาสนสถานทั้งนี้ ตามแผนที่ท้ายกฎกระทรวงนี้ข้อ ๒ให้กำหนดพื้นที่บางส่วนในท้องที่ตำบลทางเกวียน และตำบลวังหว้า อำเภอแกลงจังหวัดระยอง ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภทดังต่อไปนี้(๑) ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป(๒) ภายในบริเวณที่ ๒ห้ามบุคคลใดก่อสร้างอาคารดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๑,๐๐๐ ตารางเมตรเว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑.ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒.แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร ๓. มีที่ว่างไม่น้อยกว่า ๗๐ ใน ๑๐๐ส่วนของพื้นที่ดินที่ใช้เป็นที่ตั้งอาคาร๔.มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑๕. มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐๖. ที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๖ เมตรสำหรับอาคารที่มีขนาดพื้นที่ใช้สอยตั้งแต่ ๓๐๐ - ๕๐๐ ตารางเมตรและห่างจากเขตทางของถนนสาธารณะไม่น้อยกว่า ๑๐ เมตร สำหรับอาคารที่มีขนาดพื้นที่ใช้สอบตั้งแต่๕๐๐ - ๑,๐๐๐ ตารางเมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗. มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๖ เมตรสำหรับอาคารที่มีพื้นที่ใช้สอยตั้งแต่ ๓๐๐ - ๕๐๐ ตารางเมตรและห่างจากเขตที่ดินของผู้อื่นหรือเขตทางสาธารณะไม่น้อยกว่า ๑๐ เมตรสำหรับอาคารที่มีขนาดพื้นที่ใช้สอยตั้งแต่ ๕๐๐ - ๑,๐๐๐ ตารางเมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘. อาคารที่มีความสูงเกิน ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษาไม่น้อยกว่า ๑๐๐ เมตรโดยวัดจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า ๑ คันต่อพื้นที่อาคาร ๔๐ ตารางเมตร เศษของ ๔๐ ตารางเมตร ให้คิดเป็น ๔๐ ตารางเมตร๑๐. ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ ๓ภายในบริเวณพื้นที่ที่กำหนดตามข้อ ๒ ห้ามบุคคลใดดัดแปลงหรือเปลี่ยนแปลงการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๔อาคารที่มีอยู่แล้วในบริเวณพื้นที่ที่กำหนดตามข้อ ๒ก่อนหรือในวันที่กฎกระทรวงนี้ใช้บังคับให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคินพลกุลรัฐมนตรีว่าการกระทรวงมหาดไทย[เอกสารแนบท้าย]๑. แผนที่ท้ายกฎกระทรวง กำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลทางเกวียน และตำบลวังหว้า อำเภอแกลง จังหวัดระยองพ.ศ. ๒๕๔๗(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากได้มีประกาศกระทรวงมหาดไทย เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลทางเกวียน และตำบลวังหว้า อำเภอแกลง จังหวัดระยองลงวันที่ ๒ กันยายน ๒๕๔๖ ซึ่งมีผลใช้บังคับตั้งแต่วันที่ ๕ กันยายน ๒๕๔๖ เป็นต้นมาแต่มาตรา ๑๓ วรรคสอง แห่งพระราชบัญญัติควบคุมอาคาร พ.ศ. ๒๕๒๒ บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อมการผังเมือง และการอำนวยความสะดวกแก่การจราจร จึงจำเป็นต้องออกกฎกระทรวงนี้โซเฟีย/พิมพ์๒๔พฤษภาคม ๒๕๔๙เชิงชาย/ปาจรีย์/ผู้จัดทำ๑๖ มิถุนายน๒๕๔๙[๑] ราชกิจจานุเบกษา เล่ม๑๒๑/ตอนพิเศษ ๕๑ ก (เล่มที่ ๓)/หน้า ๑๗๔/๓ กันยายน ๒๕๔๗